उन्होंने केंद्रीय रक्षा मंत्री निर्मला सीतारमण से मनाली में पर्यटन की दृष्टि से सासे रक्षा हैलीपैड का उपयोग करने के लिए अनुमति देने का आग्रह किया। उन्होंने किन्नौर और लाहौल-स्पीति में बी.आर.ओ. के अधीन आने वाली सड़कों की हालत सुधारने का आग्रह किया। उन्होंने कहा कि सतलुज और चिनाब नदियों पर जलविद्युत परियोजनाओं के निर्माण के लिए एकमात्र पहुंच सड़कें हैं, जिनके रखरखाव पर उचित ध्यान देने की आवश्यकता है। उन्होंने रोहतांग सुरंग का नामकरण भारत रत्न एवं पूर्व प्रधानमंत्री स्वर्गीय अटल बिहारी वाजपेयी के नाम पर रखे जाने का आग्रह भी किया।